จับตาราคาน้ำมันโลก SET สัปดาห์หน้าผันผวนในกรอบ 1,510-1,540 จุด
บล.เอเซีย พลัส มองวโน้มการลงทุนในสัปดาห์หน้า เชื่อว่าตลาดจะผันผวนในกรอบแนวรับ 1,510 จุด ส่วนแนวต้าน 1,540 จุด แนะนำจับตาราคาน้ำมันอย่างใกล้ชิด เนื่องจากการเจรจาระหว่างอิหร่านกับชาติตะวันตกดูเหมือนจะตกลงกันได้
3 เม.ย. 2558

นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์หลักทรัพย์ บล.เอเซีย พลัส กรุ๊ป โฮลดิ้งส์ เปิดเผยถึงตลาดหุ้นไทยวันนี้ (3 เม.ย.) อ่อนแรงลง มองว่าตลาดฯได้ตอบรับเรื่องการยกเลิกใช้ฎอัยการศึกไปมากแล้ว ขณะเดียวกันตลาดฯก็ไม่ได้มีแรงขับเคลื่อนอะไรใหม่แล้ว ดังนั้นจากนี้ตลาดฯมีโอกาสที่จะผันผวนได้มาก
ด้านตลาดหุ้นอื่นในภูมิภาคเอเชียวันนี้ส่วนใหญ่จะอยู่ในแดนบวกเล็กน้อยไม่ถึง 1% ซึ่งจากนี้ไปจะต้องจับตาราคาน้ำมันอย่างใกล้ชิด เนื่องจากการเจรจาระหว่างอิหร่านกับชาติตะวันตกดูเหมือนจะตกลงกันได้
แนวโน้มการลงทุนในสัปดาห์หน้า เชื่อว่าตลาดจะผันผวนในกรอบแนวรับ 1,510 จุด ส่วนแนวต้าน 1,540 จุด
 
ที่มา: สำนักข่าวอินโฟเควสท์